**Donkey Kong Country: Tropical Freeze** on Nintendon julkaisema tasohyppelypeli, joka julkaistiin alun perin Wii U:lle Japanissa 13. helmikuuta 2014 ja myöhemmin Pohjois-Amerikassa ja Euroopassa 21. helmikuuta sekä Australiassa 22. helmikuuta. Peli on osa *Donkey Kong*-pelisarjaa. Peli julkistettiin E3-messuilla 2013. Peli sai julkaisun Nintendo Switchille toukokuussa 2018 ja pelin Switch-versioon lisättiin uusi ominaisuus nimeltä "Funky Mode", jossa on mahdollista pelata peli läpi Funky Kongilla.

Juoni
-----

**Varoitus:  Seuraava kirjoitus paljastaa yksityiskohtia juonesta.**
On Donkey Kongin syntymäpäivä. Paikalla ovat juhlimassa hän ja hänen ystävänsä Diddy Kong, Dixie Kong ja Cranky Kong. Yllättäen kuitenkin kauempaa mereltä hyökkäävät Snowmad ja hänen kätyrinsä. He jäädyttävät koko saaren ja puhaltavat samalla Donkey Kongin ja muut pois. Sankarit lähtevät pelastamaan kotisaartaan vieraalta saarelta, jonne ovat ajautuneet.

**Juonipaljastukset päättyvät tähän.**

Pelaaminen
----------

*Donkey Kong Country: Tropical Freeze* on tasohyppelypeli, jossa pitää päästä kuuden eri saaren läpi. Pelaaja ohjaa Donkey Kongilla ja hänellä on käytössään kolme eri apuria: Diddy Kong, Dixie Kong ja uutena apurina Cranky Kong. Diddy Kong osaa ampua maapähkinäpyssyllä ja lentää rakettitynnyreillä, Dixie Kong osaa lentää helikopterin tavoin hiuksillaan ja Cranky Kong osaa hyppiä kävelykepillään korkealle.

Peli sisältää myös moninpelitilan, jossa kaksi pelaajaa liikkuu samanaikaisesti kentällä. Toinen pelaaja ohjaa Donkey Kongia ja toinen yhtä Donkey Kongin kolmesta apurista.

Vastaanotto
-----------

*Donkey Kong Country: Tropical Freeze* on saanut myönteisen vastaanoton. Pelillä on GameRankingsin sivuilla 84.45 % keskiarvo ja Metacriticin sivuilla 83 % keskiarvo. IGN antoi pelille arvosanaksi 9/10, Game Informer 9.25/10, Eurogamer 7/10 ja Polygon 8/10.

Suomessa Ville Arvekari antoi Pelaajalehden sivuilla pelille arvosanaksi 8/10 ja Tero Kerttula Gamereactorilta myös 8/10. Mikael Miilumäki antoi Dome.fi-sivustosta pelille arvosanaksi 4/5.

Lähteet
-------

1. ↑  Donkey Kongin matka jatkuu Retro Studiosin käsissä *Pelaajalehti*. Viitattu 12.6.2014. (suomeksi)
2. ↑  Donkey Kong Country: Tropical Freeze *Nintendo*.  Arkistoitu 15.7.2014. Viitattu 12.6.2014. (suomeksi)
3. ↑  Donkey Kong Country: Tropical Freeze *GameRankings*. Viitattu 12.6.2014. (englanniksi)
4. ↑  Donkey Kong Country: Tropical Freeze for Wii U reviews *Metacritic*. Viitattu 12.6.2014. (englanniksi)
5. ↑  Donkey Kong Country: Tropical Freeze Review *IGN*. Viitattu 12.6.2014. (englanniksi)
6. ↑  This Icy Sequel Brings Plenty Of Fire - Donkey Kong Country: Tropical Freeze - Wii U *Game Informer*. Viitattu 12.6.2014. (englanniksi)
7. ↑  Donkey Kong Country: Tropical Freeze review *Eurogamer*. Viitattu 12.6.2014. (englanniksi)
8. 1 2 3  Donkey Kong Country: Tropical Freeze *Pelaajalehti*. Viitattu 12.6.2014. (suomeksi)
9. ↑  Donkey Kong Country: Tropical Freeze *Gamereactor*. Viitattu 12.6.2014. (suomeksi)
10. ↑  Donkey Kong Country: Tropical Freeze (Wii U) *Dome.fi*. Viitattu 12.6.2014. (suomeksi)

Aiheesta muualla
----------------

* *Donkey Kong Country: Tropical Freeze* MobyGamesissa (englanniksi)
* Viralliset kotisivut (englanniksi)
* Viralliset kotisivut (japaniksi)